ועדת העבודה, הרווחה והבריאות, כנסת 17, פרוטוקול מספר 263, 2007-07-17 13:30

משה שרוני: שלום, אני פותח את ישיבת הוועדה.

משה שרוני: אנא הציגו את הצעת החוק.

יואב ארבל: החוק הוא חוק של הביטוח הלאומי, אבל השירות האזרחי הוא פרויקט של משרד הרווחה.

יואב ארבל: מדובר בשירות אזרחי של בחורי ישיבות, לפי חוק טל, חוק דחיית שירות לתלמידי ישיבות שתורתם אומנותם.

יואב ארבל: אנחנו תיקנו תקנות לגבי השירות האזרחי, שזו אופציה אחת שיש לבחורים האלה.

יואב ארבל: התקנות נכנסו לתקוף לפני כחודש.

יואב ארבל: השירות עצמו עוד לא התחיל, אבל יש כבר פניות של כ-200 בחורים שהופנו אלינו מהצבא.

יואב ארבל: הצעת החוק המונחת פה בפני הוועדה היא לשם תיקון חוק הביטוח הלאומי בשני נושאים קטנים לגבי השירות האזרחי.

יואב ארבל: אחד הדברים שבגללם אנו מחכים עם הפעלת השירות האזרחי, הוא התיקון של החוק הזה.

יואב ארבל: התיקון הראשון, תיקון סעיף 287, מדובר על הכנסת המשרתים בשירות האזרחי לתוך ביטוח המתנדבים של הביטוח הלאומי.

יואב ארבל: תיקון 348 מדבר על תאריך מינימאלי שניתן למתנדבים של שירות לאומי בדמי ביטוח לאומי, שרוצים להחיל את זה גם השירות האזרחי.

ג'ודי וסרמן: אתם מבקשים שהתחילה תהיה מ-27 במאי, המועד שבו יתחילו התקנות.

יואב ארבל: כן, זה המועד שבו התקנות ייכנסו לתוקף.

משה שרוני: האם יש הערות למישהו?

משה שרוני: נעבור להצבעה.

משה שרוני: מי בעד?

משה שרוני: ה צ ב ע ה בעד – 2 נגד – אין נמנעים – אין החוק אושר.

משה שרוני: תודה רבה, הישיבה נעולה.